Менторство – подстицај креативности ученика и предавача

Предавање се бави дидактичко-методичким компонентама наставе математике користећи модел менторства у сврху директног дијалошког приказа (питања и могућих одговора). Посредством две репрезентативне релеције субјеката наставног процеса уводи се иновативни концепт часа. Прва релација се односи на ментора (наставника) и хоспитанта (студента, приправника или само посматрача) и дефинише садржаје њихових активности, а друга кроз менторисање ученика уводи вршњачку едукацију као могућу пројектну активност.

Циљ предавања је да искуствену перцепцију предавача, кроз преливање и супротстављање идеја, као својеврсни филтер, подреди креативној конструкцији часа и добром планирању наставе. Брише међупредметна ограничења и кроз математичку проблематику (избор задатака), синтетише целину више комплементарних научних дисциплина.

Формални приступ настави и часу сведен је на минималну меру и надограђен низом понуђених креативних, алтернативних решења. Њиховим моделовањем хоспитант се ставља у позицију ствараоца, инспирисаног примерима добре праксе ментора (кроз приказ конкретних часова). Синхронизацијом часа са разноврсним, у многоме оригиналним методама, постиже се усредсређеност ученика и њихова снажнија мотивисаност за рад. Реч је о надасве поједностављеним шемама које приводе сазнајном процесу.

Предавање је интерактивног карактера. Састоји се из три радне целине са две паузе. Целине садрже когнитивни и практични аспект који приводи интелектуалној и духовној надградњи учесника семинара.

Радионице су градуиране, од индивидуалног приступа и групног облика рада до формирања експертских тимова. Прва, *По моделу*, уводи, истражује и подстиче учеснике на отворени дијалог и изношење личних предлога (индивидуални облик). Друга *Мост идеја* предлаже НТ[[1]](#footnote-1) методу као иновативни приступ организацији и реализацији часа, кроз пет прецизно објашњених корака и поступака креативног размишљања. Трећа, *Конструкција часа* је примена НТ методе при реализације личне замисли часа, сваког наставника понаособ. Предавање има за циљ и да кроз *методу приче[[2]](#footnote-2)* прикаже и објасни историјски контекст математичких појмова и садржаја.

Понуђене су методе посредством којих се ученици на спонтан начин концетришу и постиже њихово активно учешће у настави ( „Рем“[[3]](#footnote-3) фаза часа).

У изради презентације и избору текстова и задатака коришћени су садржаји различитих научних и уметничких дисциплина, тако да је постигнут висок ниво међупредметне усаглашености у приступу учењу.

1. Метода до које је аутора предавања дошао посматрајући рад и живот Николе Тесле [↑](#footnote-ref-1)
2. Прича као мотивациони фактор – Приручник *Поуздани саветник* [↑](#footnote-ref-2)
3. Аналогија фаза часа и сна - Приручник *Поуздани саветник* [↑](#footnote-ref-3)